text: Banys de mar amb prevenció – NouBarris.Net
  Cal protegir-nos de l´aigua i del sol
  Sense cap mena de dubta, la platja és la reina de l´estiu. Per bronzejar-se, per refrescar-se o simplement per relaxar-se. Però és un dels llocs on més ens exposem als raigs del sol, a més d´altes perills com les fortes onades o les picades de les meduses. Per això, no hem de baixar la guàrdia.
  – Fixeu-vos en els símbols i banderes de perill (vermella: bany prohibit, groga : precaució, verda: bany lliure).
  – Entreu a l´aigua amb cautela després de menjar, d´haver fet esforços o de practicar esports, fins i tot després d´haver estat exposats al sol.
  -Comproveu la temperatura de l´aigua, la fondària i els possibles corrents i marees.
  Protecció contra els raigs solars:
  – Utilitzeu para-sols, barrets i ulleres de sol, però no les ulleres de joguina per als infants, ja que no tenen filtre de raigs UVA incorporat.
  – Beveu aigua amb regularitat per evitar la deshidratació.
  – Eviteu que els infants estiguin exposats al sol durant les hores de més radiació (aproximadament entre les 12h i les 16h).
  – Repetiu diverses vegades l´aplicació de productes de protecció solar, de factor igual o superior a 15, segons el vostre tipus de pell.